hindi nagkaroon sa inyo ng lingap ni kaawaan at pinag usig pa kayo hangang sa kabilang buhay, gaya ng ginawa kay mariano herbosa. lumuha kayo matuwa sa mga liblib na pulong iyong linalagalag nang hindi alam ang sasapitin! kinakandili kayo ng espana, at sa malaot madali ay tatamuhin ninyo ang katwiran! ang kataastaasang capitan general at namamahala sa kapuluang pilipinas ay nangaso sa busobuso. ngunit sa dahilang may abay na isang bandang musika (sapagkat ang gayong kataas na taoy hindi dapat mahuli sa mga santong kahoy na ipinagpuprusisyon) at sa dahilang ang pagkagiliw sa di matingkalang arte ni sta. cecilia ay hindi pa laganap sa ugali ng mga usa at baboy damo sa busobuso, ay walang nahuli ni isa mang daga, ni ibon, ang general na may kasamang banda ng musika at kaalakbay na mga prayle, mga militar at mga kawani.